Diari Oficial de la Generalitat Valenciana


Sumari del DOGV 4238, del 29-04-2002 (2002/4428)

DECRET 64/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat d'Alacant.
-------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4428


Data del document
:   25-04-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat d'Alacant
    * centre d'ensenyament
    * títol d'estudis
    * universitat
    * legislació

DECRET 64/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat d'Alacant. [2002/A4428]
  
La Universitat d'Alacant va sol·licitar autorització per a la implantació de les ensenyances universitàries conduents a l'obtenció dels títols oficials de llicenciat en Ciències del Treball (segon cicle) i diplomat en Nutrició Humana i Dietètica, a la qual va adjuntar la memòria justificativa de les titulacions, així com l'acord del Consell Social de la Universitat en el qual es proposa la implantació de les ensenyances a què fa referència el present decret.
  
El Consell Interuniversitari de la Comunitat Valenciana, en la sessió de 15 de març de 2001, va tindre coneixement de la sol·licitud de la Universitat d'Alacant, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana.
  
El Consell d'Universitats va emetre informe favorable en relació amb la proposta formulada per la Universitat d'Alacant, i també homologà els corresponents plans d'estudis amb data 17 d'octubre de 2001.
  
Per tot això, i havent complit els requisits exigits en el Reial Decret 557/1991, de 12 d'abril, sobre creació i reconeixement d'universitats, i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i després de la deliberació del Govern Valencià, en la reunió del dia 25 d'abril del 2002,
  
DECRETE
  
Article únic
  
Autoritzar a la Universitat d'Alacant la implantació i posada en funcionament de les ensenyances conduents a l'obtenció dels títols oficials de llicenciat en Ciències del Treball (segon cicle), que seran organitzades per la Facultat de Dret en Sant Vicent del Raspeig, i Diplomat en Nutrició Humana i Dietètica, que seran organitzades per l'Escola Universitària d'Infermeria.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
Valencia, 25 d'abril de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS